L 212/2
HU
Az Európai Unió Hivatalos Lapja
2023.8.29.
(5)
Argentína a XIV. mellékletben olyan harmadik országként szerepel, ahonnan a magas patogenitású madárinfluenza kitörése miatt 2023. február 28-i záró dátummal engedélyezett a baromfi és szárnyas vadak friss húsát, valamint a baromfiból és szárnyas vadakból származó húskészítményeket tartalmazó szállítmányoknak az Unióba történő beléptetése.
Argentína továbbá a XV. mellékletben is szerepel olyan harmadik országként, ahonnan engedélyezett az (EU) 2020/692 felhatalmazáson alapuló rendelet XXVI.
melléklete szerinti D kockázatcsökkentő kezelésnek alávetett, baromfiból és szárnyas vadból származó húskészítmények szállítmányainak az Unióba történő beléptetése.
(6)
Argentína 2023.
augusztus 10-én aktualizált információkat nyújtott be a Bizottságnak a területén a magas patogenitású madárinfluenzának a baromfitartó létesítményekben történt, 2023. február 28. és 2023. június 14. között megerősített kitöréseit követően fennálló járványügyi helyzetről, továbbá az említett betegség továbbter­ jedésének megakadályozása érdekében hozott intézkedésekről.
A magas patogenitású madárinfluenza említett kitöréseit követően Argentína végrehajtotta az (EU) 2020/692 felhatalmazáson alapuló rendelet 38. cikkének (2) bekezdésében előírt intézkedéseket, vagyis az említett betegség megfékezése és terjedésének korlátozása érdekében felszámolta az érintett állományokat, és miután végrehajtotta az érintett létesítmények állományainak felszámolását, megfelelő tisztítást és fertőtlenítést végzett, továbbá megfelelő felügyeleti programot hajtott végre, igazolva, hogy a veszélyeztetett populációkban nem fordult elő fertőzés.
(7)
A Bizottság értékelte az Argentína által benyújtott információkat, és arra a következtetésre jutott, hogy a magas patogenitású madárinfluenza említett kitöréseit megszüntették, és többé nem vet fel kockázatot a baromfi friss húsa, valamint a baromfiból származó húskészítmények szállítmányainak az Unióba történő beléptetése Argentína felől, ahonnan eddig tilos volt az említett áruk Unióba történő beléptetése.
(8)
Az Egyesült Királyság értesítette a Bizottságot, hogy a magas patogenitású madárinfluenza baromfifélék körében való kitörésének három esetét észlelte Skóciában, Aberdeenshire (2) és Dumfries and Galloway (1) kerületben, és a betegség e megjelenéseit 2023.
augusztus 14-én laboratóriumi vizsgálattal (RT-PCR) megerősítették.
(9)
A magas patogenitású madárinfluenza említett, közelmúltbeli kitöréseit követően az Egyesült Királyság állategészségügyi hatóságai legalább 10 km-es, korlátozás alatt álló körzeteket hoztak létre az érintett létesítmények körül, és az érintett állományok felszámolására irányuló intézkedéseket hajtottak végre a magas patogenitású madárinfluenza megfékezése és terjedésének korlátozása céljából.
(10)
Az Egyesült Királyság tájékoztatta a Bizottságot a területén tapasztalható járványügyi helyzetről és a magas patogenitású madárinfluenza további terjedésének megelőzése érdekében hozott intézkedésekről.
(11)
A Bizottság megvizsgálta ezeket az információkat.
A Bizottság úgy véli, hogy az Egyesült Királyság állategészségügyi hatóságai által bevezetett korlátozások hatálya alá tartozó területek állategészségügyi helyzetét tekintve, az Unió állategészségügyi helyzetének védelme érdekében fel kell függeszteni a baromfit, baromfi-szaporítóanyagokat, valamint a baromfi és szárnyas vadak friss húsát tartalmazó szállítmányok e területekről az Unióba történő beléptetését.
(12)
Az Egyesült Királyság aktualizált információkat nyújtott be a területén a magas patogenitású madárinfluenza tekintetében fennálló járványügyi helyzetről, amely egyes termékek Unióba történő beléptetésének felfüggesztéséhez vezetett az (EU) 2021/404 végrehajtási rendelet V. és XIV. mellékletében foglaltak szerint.
(13)
Egész pontosan, az Egyesült Államok aktualizált információkat nyújtott be a területén a magas patogenitású madárinfluenzának Nevada, New York és Dél-Dakota állam egyes baromfitartó létesítményeiben történt, 2022. október 17-én és 2023.
március 22-én megerősített három kitörésével kapcsolatban a területén fennálló járványügyi helyzetről.
(14)
Az Egyesült Államok a magas patogenitású madárinfluenza továbbterjedésének megakadályozása érdekében hozott intézkedésekről is nyújtott be információkat.
Az említett betegség e kitöréseit követően az Egyesült Államok a betegség megfékezése és terjedésének korlátozása érdekében az érintett állományok felszámolására irányuló intézkedéseket hajtott végre, továbbá az érintett állományok felszámolására irányuló intézkedések végrehajtását követően az említett harmadik ország elvégezte a szükséges tisztítást és fertőtlenítést a területén található fertőzött baromfitartó létesítményekben.